Neem deel: Afrikaans is #onmisbaar | Maroela Media
Suid-Afrikaners opnuut bewus te maak van die waarde en nut van Afrikaans vir verskillende mense, sektore, ekosisteme en hulself
bewustheid te skep van die impak van Afrikaans met spesifieke fokus op moedertaalonderrig, sy sprekers se leefwêreld, die uniekheid van die kultuurlewe en die prestasie en selfwaarde van die sprekers van die taal
die publiek aan te moedig om Afrikaans nie net te verken en te vier nie, maar om ook eienaarskap te neem en dit op te pas!
Tel jou woorde – Die juffrou wil ŉ antwoord hê
Afrikaans is skerp! Elkeen sterf volgens sy beroep… EtienneRey & Wilfried Wendling || SpaceOdyssey 2015 | Mavideoz blog
Tags 2015Etienne Reylumièrespace odysseyWilfried Wendling 19 Julie 1878 | Elizabeth van der Walt gebore – My Dopperdagboek
19 Julie 1878 | Elizabeth van der Walt gebore
Julie 19, 2018 • morneweb
Onderwyseres op 39 met predikant getroud
Elizabeth van der Walt was ’n predikantsvrou en vroueleier in die Gereformeerde Kerk, waarin haar man, ds. Nicolaas Hendrik van der Walt, predikant was van twee gemeentes: Middelburg, Tvl.-kombinasie van 1908 tot 1925 en Heidelberg-kombinasie van 1925 tot 1947, ’n jaar voor sy dood op 19 Februarie 1948.
Elizabeth Gertruida Jacoba Du Toit is gebore op hierdie dag op Middelburg, Transvaal, 19 Julie. Nadat sy 17 jaar onderwys gegee het, is sy in 1914, tydens die Rebellie, met ds. Van der Walt getroud. Hoewel sy oorspronklik tot die Hervormde Kerk behoort het, het sy toe na die Gereformeerde Kerk oorgegaan.
In 1925 is ds. Van der Walt na die gemeente Heidelberg beroep nadat mev. Van der Walt sedert 1914 saam met hom gearbei het op Middelburg, Tvl., waar hy die eerste predikant was sedert die stigting op 25 Oktober 1890. Die leiding van die sustersvereniging wat op Middelburg begin is, is aan mev. Malie Postma oorgedra.
Elizabeth van der Walt.
Die predikantsvrou het in die nuwe gemeente weer ’n sustersvereniging opgerig en as voorsitster steeds die belangstelling probeer aanmoedig. Hier het mev. Van der Walt ook as orreliste opgetree. Altesame het 40 jaar lank as orreliste in verskillende kerke opgetree.
Op Heidelberg was mev. Van der Walt vyf jaar lank presidente van die plaaslike tak van die Suid-Afrikaanse Vrouefederasie en het ook die moedersknopie verwerf. Hierdie werk het sy ook ter wille van die armes in die gemeente gedoen.
Met die totstandkoming van die Bond van Gereformeerde Sustersverenigings is sy in 1933 tot Uniale en Provinsiale sekretaresse benoem. In dié hoedanigheid het sy 15 jaar lank met groot getrouheid gedien tot sy in 1948, by geleentheid van die Uniale Kongres op Burgersdorp, afgetree het. ’n Vulpen wat as blyk van waardering aangebied is, het sy tot haar dood as ’n kosbare aandenking bewaar.
As eerste Bondsekretaresse moes sy die opbouwerk doen, wat baie skryfwerk in die begin vereis het. Sy het 13 kongresse gereël en bygewoon. Die vooruitgang was ook grotendeels aan die ywer van die bekwame sekretaresse te danke. Op ’n keer het sy geskryf:
“Alles is probeer in die dae van ‘klein dinge’. Hierby is ek aangespoor, opgewek, aangemoedig, en aangedryf deur die twee aangewese leidsters van die beweging, naamlik mev. (prof.) J.A. du Plessis, Aletta, en mev. (ds.) Derk Rumpff, Femke. Vandag voel ek dankbaar oor alles wat gedurende dié tydperk verrig is.”
19 Julie 1946 | Predikantsweduwee vermoor
20 Julie 1905 | Fanus du Toit gebore